Alegzandra/wili-2018-roplus huggingface dataset:
Писательлэн творчествоез публицистика удысын тужгес ӟеч адӟиське. Солэн очеркъёсын тямыс книгаез потӥз. Нырысь-валысь гуртын улӥсьёс, музъем вылын тыршисьёс сярысь трос гожъяз, нош берло интеллигентлэсь образзэ кылдытыны сюлмаськиз. Очеркъёсыз пӧлын Сталин кивалтон вакытэ адямиез юнме шорысь янгыше уськытонлы сӥземъёсыз, «Гурезез ӝужыт, ошмесэз кезьыт» (1988) но «Адямилы но бурдъёс кулэ» (1991), висъяськогес, соос нимысьтыз эскеремез кулэ каро.

30-тӥ августэ 1991-тӥ арын Татарстан суверенитет сярысь декларацизэ кутэ. Со декларациын республика ас понназ луись калыккуспо правоя субъектэн ялэмын (Россиен но мукет кунъёсын договор кутыны быгатэ, пе).

«Инвожо»-лэн коллективез ялан вошъяське. Азьвыл отчы мыло-кыдо егитъёс но ветлӥллям, нош али 45-75-аресъем гурт калык гинэ на (тросгес кышномуртъёс). Лыдыз но пӧртэм луэ. Туннэ нуналлы отын дас вить пала кырӟасьёсыз.

Песяез, Арина Родионовна няняез, Никита Козлов агаез вӧзын будыса, Пушкин трос тодон-валан басьтӥз, фольклорез йыраз понӥз. Бӧрысь атаез малпаз Александрез Царскосельской лицее келяны, отын со дышетскыны кутскиз 1811-тӥ арын. Лицей Пушкинлэн улоназ бадӟым инты басьтӥз. Тырмыт вераны эшъёсызлэсь нимъёссэс гинэ, кудъёсыныз со лицейын пумиськиз: Иван Пущин, Вильгельм Кюхельбекер, Антон Дельвиг. Соос пыраклы ӟеч эшъёс луизы. Лицейын Пушкин кылбуръёс гожъяны кутскиз, 1814-тӥ арын нырысетӥез — «К другу стихотворцу» — печатламын вал.

Мукетыз зал быдэсак сӥземын Бухенвальд концлагерьлэн историезлы: кивалтӥсьёсыз, нылпиослэн улэмзы, эмъяськон, сиён, ужан но трос мукет темаос усьтэмын уно туспуктэмъёс, лагерьысь шедьтэм чыры-пырыос пыр. Татын ик возисько пӧртэм вазиськонъёслы ӟуч, немец, англи но мукет кылъёсын валэктонъёс.

Черкын 1941-тӥ арозь возиськиз Инмар Анайлэн Смоленск обросэз, но Быдӟым Атыкай ож вакытэ городэз тушмонъёс котыртэм бере со чиптэм-чаптэм ышиз. Из черкын Соборын возисько Меркурий Смоленскойлэн мощъёсыз.

Pinus elliottii (лат. Pinus elliottii) – Pinaceae семьяысь Америкалэн Огазеяськем Штатъёсаз будӥсь пужым. Ӝуждалаез ог 18–30 м, модослэн диаметрез 0.6–0.8 м.

Михаил Евгеньевич Драгунов — Удмурт Элькунысь наукаын сӥё-дано ужась, технической наукаосъя кандидат, доцент, Росси Федерациысь журналистъёслэн союззылэн членэз.

Тувелэн пичи дырыз ортчиз Хельсинкиысь огаз коркан, кудаз со дыре трос мукет суредасьёс улӥзы. Но ӵемысь Туве кунояз песянаез дорын Швециысь Блидё нимо интыын.

Удмурт кыл (ӟуч Удмуртский язык) — Удмуртиын, Татариын, Башкириын, Пермь шаерын, Киров улосын но куд-ог мукет интыосын улӥсь удмуртъёслэн анай кылзы. Сое уже кутыло бесерманъёс но (соослэсь наречизэс нимаз кыл шуыса ниманы вазь на). Удмуртиын но котырын улӥсь куд-огез ӟучъёс но бигеръёс тодо удмурт кылэз, но таӵеослэн лыдзы туж ӧжыт. Россиын улэ ог 464 сюрс удмурт кылэз тодӥсь адямиос (2002).

Мирской замок, XVI даурысь история синпелет, но Беловежской пущалэн (кудӥз ЮНЕСКО-ен утиськись заповедникъёс пӧлы пыртэмын) оглюкетэз интыясько Белоруссиысь Гродно улосын.
Научной ужъёсыз удмурт кыллэсь грамматиказэ эскеронлы но ӟуч кылэз удмурт школаосын дышетон методикалы сӥземын вал. Соос пӧлысь уката ик дуно луэ «Синтаксический строй вотской речи и генезис частиц союзного порядка» (М.-Л., 1929) шуыса нимам монография.

Пичи Пурга — Удмурт шаерысь бадӟым черкогурт (село). Со Пичи Пурга ёрослэн центрез луэ. Улӥсьёслэн лыдзыя удмурт черкогуртъёс пӧлын кыкетӥ интыын сылэ (Дэри черкогурт бере). Интыяськемын Ижлэсь 37 иськемлы палэнын, Удмурт Республикалэн лымшор палаз. Черкогуртлэсь кыдёкын ик ӧвӧл Бигер республика: 4 иськемлы палэнын сылэ бигер шаере пырись Огырчи город — Горький чугун сюреслэн Иж ёзэзлэн станциез.

1789 — огазеяськем ӟуч но австри войскоос генерал А. В. Суворовлэн но принц Фридрих Кобургскийлэн кивалтэм улсазы пазьгиллям турок армиез ожын Рымник дорын.

1982-тӥ арын Галина Алексеевналы 40 арес тырмиз — соку со спортлэсь палэнсконо кариськиз. Со бӧрсьы кык ар ортчыса, Олимпийской комитетлэн кивалтӥсез Галина Алексеевнаез дуннеысь спортэз азинтэмез понна пусйиз азвесь Олимпийской орден. Г. А. Кулаковалэн кадь вормонъёсын — куасэн бызьылонын - «пиштыны» ӧз быгаты одӥг спортсмен но!

Кузон нимлэн кылдэмез сярысь пӧртэм веранъёс но легендаос вань. Огез соос пӧлысь: Кузон крепость Волга шурлэн ярдураз ӝутэмын вал Булгар Ханствоез утен понна. Туж умой интыын сылэмез понна, котырес луэмез понна, соин сэрен казанлы (рис пӧзьтон котел) укшаемез понна, Казань ним но, пе, сётэмын.

Бродский Ленинградэ берытскиз. Кылбуръёссэ солэсь печатланы кышказы, соин ужъёссэ со «ӝӧказ» возиз. Трос аръёс ӵоже, кунгож сьӧры кошкытозяз, со 4 кылбурзэ гинэ поттыны быгатӥз. Солэн творчествоез калык пӧлы вӧлмиз но тодмо луиз «самиздат» понна гинэ. Вордскем караз улонэз нуналмысь секытгес но секытгес луиз. Выльысь басьтӥськиз берыктон уж борды, но кема ӧз чида - 1972-тӥ арын 4-тӥ июне СССР-ысь кошкиз, интыяськиз Нью-Йоркын. Отын профессор Бродский Саутхедлиын ӟуч но англи литературалэн историезъя дышетӥз, ӟуч кылбуръёс гожъяз, но выль кыл творчествояз пыӵатэк ӧз кыльы: 1973-тӥ арысен куд-ог кылбуръёссэ но эссеоссэ англи кылын кылдытъяз. 1987-тӥ арын Бродский Нобель премия утӥз (Бунин, Пастернак, Шолохов но Солженицын бере со витетӥ ӟуч кылбурчи луиз, кудӥзлы литература удысын та вылӥ премиез сётӥзы). 1987-тӥ арын «Новый мир» журнал поттӥз быдэс дуннелы тодмо луэм Бродскийлэсь кӧня ке кылбуръёссэ. Собере солэсь ужъёссэ поттыны кутскизы кунысь мукет газет-журналъёс но. Нош 1992-тӥ-1994-тӥ аръёсы Пушкинлэн фондэз, Бродскийлэсь ужъёссэ люкаса, дасяз но поттӥз 4 томен бичет. Озьы ик книгаосыз потӥзы кунгож сьӧрын но, тросгес - США-ын.

Николай Иванович Ильминский – Востокын улӥсь калыкъёслэсь историзэс, културазэс, сям-йылолъёссэс эскерись. Улӥз 1822-тӥ -1891-тӥ аръёсы. Вордскиз священниклэн семьяяз. 1846-тӥ арын йылпумъяз Казаньысь духовной семинариез. Собере татчы ик ужаны кылиз. Эскериз бигер кылэ берыктэм Выль Заветэз. 1850-тӥ арын Ильминскиез келязы Санкт-Петербурге черк книгаосты бигер кылэ берыктонэз эскерон вылысь.
Кылбур дуннее кыстӥськон мылкыдыз ӝутӥськиз, Можгаын дышетскыкуз. Нырысетӥ кылбурзэ — «Тямыс март» — печталаз «Дась лу!» газетын. Нош 1953-тӥ арын потӥз нырысетӥез книгаез — «Кылбуръёс», 1992-тӥ арын кыкетӥез — «Луысал ке ваньзэ вераме». Чуръёссэ ӟуч кылэ берыктыса, вордӥсько «Вдоль серебряной Варзи», «Черёмуха в цвету», «Над родником» книгаосыз. Автор улэп дыръя лыдӟисьёс кие вуиз солэн 11 кылбур бичетэз. 2003-тӥ арын ӟуч но удмурт кылбуръёсыныз потӥз «Жин азвесь крезьгурен — Серебряная мелодия» книгаез. Николай Семёновичлэсь чуръёссэ ӟуч кылэ берыктылӥзы В. Семакин, О. Поскрёбышев, В. Емельянов но мукетъёсыз. Пусъёно: кылбуръёсыз 25 пӧртэм кунсьӧр кылъёсы берыктэмын! Ужъёсыз печатласькизы литературалы сӥзем журналъёсын — «Нева», «Дружба народов», «Волга», «Урал», «Наш современник», «Полымя». «Эштэрек» поэмазэ лыдӟыны быгатӥзы Венгриын улӥсьёс но.

Со интыяськемын Удмурт шаерлэн лымшор палаз. Ӵапак отӥ Алнашка но Туймы шуръёслэн вуоссы огинэ ӧръясько. Шулдыр черкогуртын улэ-вылэ ог 6 сюрс 765 адями.

Венгер кыл – венгръёслэн кылзы. Финн-угор кылъёс пӧлы пыре. Солэн матысь ӵыжы-выжы кылъёсыз – ханты кыл но манси кыл (озьы ке но, венгръёс хантыосты но мансиосты валаны уг быгато). Венгер кылын верасько Венгриын, Румыниын, Словакиын, Украинаын, Сербиын, Хорватиын, Словениын но Австриын (ваньзэ 14,5 миллион адямиос, соос пӧлысь 10 миллионэз Венгриын уло). Венгер кылэз дышето Удмурт кун университетлэн удмурт филологияя факультетаз но.

«Арня ӵукналэн» тематикаез – Удмуртиысь культура но устолык, удмурт композиторъёслэн, суредасьёслэн, писательёслэн но театр удысын ужасьёслэн выль ужъёссы, озьы ик, музейёслэн, библиотекаослэн ужамзы.

Пусъёно: Вӧсьбуро Петыркарын дышетскыкуз, Борисов мыло-кыдо выриз этнографиен, лингвистикаен, фольклорен. Гожтэт пыр кусып возьылӥз тодмо ӟуч тодосчиен Д. К. Зеленинэн. «Гудыри» иворбамлы (газетлы) редактор луэмез бере кутскиз литература удыс борды. Гожъяз кылбуръёс, листовкаос, этнографилы сӥзем очеркъёс, брошюраос. 1921-тӥ арын поттӥз «Грамматика вотского языка», 1929-тӥ арын «Песни южных вотяков», 1932-тӥ арын «Удмурт кыллюкам» лыдзетъёссэ. Та сяна, дасяз «Удмурт стихотвореняос»,«Удморт кылбуръёс» (1919) антологиоссэ. 1921-тӥ арын, кылбурчиен Кузебай Гердэн валче кариськыса, радъязы Удмурт гожъяськисьёслэсь нырысетӥ съездзэс. Т. Борисов кужымзэ, визьзэ сётӥз на «Кенеш» журналэз кылдытонлы но.

Парафалэнопсис (лат. Paraphalaenopsis ) – Орхидной будосъёс (Orchidaceae) семьяысь Азилэн (Калимантан) сяськаё будос. Дуннеын тодмо ог 4 пӧртэм.

Влади́мир Во́льфович Жирино́вский (10 инвожоозь 1964 арозь — Эйдельштейн; вордӥськиз 25 оштолэзе 1946, Алма-Ата карын, Казах ССР, СССР) — ӟуч политика удысын тыршись, Госдума тӧролэн воштӥсез( 2000-тӥ арысен 2011 арозь), ЛДПР партилэн кылдытӥсез, Совет Европылэн Парламентской ассамблеяяз ёзмуртэз. 5 пол Россия кунлэн Президент быръёназ пыриськиз (1991, 1996, 2000, 2008, 2012).
1970-тӥ арын Байтеряков басьтӥське нылпиослы веросъёс гожъян борды. Куд-ог ужъёсыз печатласькизы «Марӟан», «Куинь кызьпуос улын», «Сьӧд валъёс» бичетъёсын. «Крезь бурд вылын» но «Кылбуръёс. Поэма» книгаосыз понна Николай Байтеряковлы сётэмын Удмурт АССР-ысь кун премия. Нош 1986-тӥ арын луиз Удмуртиысь калык кылбурчи.

Нош али та министерствоысь ӧнерчиослэн малпанъёссы мукет ӧртӥзыгес кошкизы, лэся: армиосты ӵапак пыдвыл но шнуро ботинкаез (берцы́ шуонэз) нуллыны косо ни. Кин тодэ, оло, отысь тыл службалэн кивалтӥсьёсыз Украиналэн но Белоруссилэн армиоссылэсь адӟем кароно кариськиллям: таяз арлэн кутсконаз со кунъёсын но сапеглэсь-бинялтонлэсь куштӥськем сярысь ялэмын вал.

Павел Александрович Загребин — 2000-тӥ арын зарни медален Дэбес школаез быдэстӥз. Пичи классъёсын дышетскыкуз яратӥз математикаез но природоведениез. Бадӟымгес классъёсын эшъяськиз химиен. Олимпиадаосын вормись луылӥз. Школаез йылпумъяса, Павел Мускоысь Ломоносов нимо кун университетын химияя факультетын дышетскиз. 2005-тӥ арын аспирантурае пыриз.

Джарылгачской йӧскалык инкуазь парк (укр. Джарилгацький національний природний парк) — йӧскалык парк, интыяськемын Джарылгач шормуӵ вылын (Скадовской ёрос, Херсон улос, Украина). Кылдытэмын 11-тӥ толсуре 2009-тӥ аре. Быдӟалаез — 10 000 га.

Кыр тылобурдоосты, пӧйшуръёсы кутылыса, бадӟым но пичи шуръёсысь чорыгаса, турын-куар но соослэсь выжыоссэс бичаса, узы-боры но губи октыса, сиён-юон пӧраллям. Собере нюлэсъёсты сайкыны дышиллям но вазь, ӟег, чабей, йыды, сезьы, кӧжы но мукет тысё будосъёсты, бакча сиёнъёсты но емышъёсты будэтыны ӧдъяллям, пумен пудо-но вордыны кутскиллям. Аръёс ортчемъя сиён-юонъёс воштӥськылӥзы ке но, азьвыл сямен ик пӧртэм кеньыръёслэсь пӧрам ӝукъёсты ӝӧк вылысь ӵемысь адӟыны луэ. Сиён-юонъёсазы озьы ик турын-куаръёсты, кыр емышъёсты, узы-борыосты, губиосты, шур чорыгъёсты ӵемысь куто. Нош табань, перепеч, пельнянь тужгес но сӥлы сиёнъёс луизы. Пыжем тылобурдо сӥльтэк но удмуртъёслэсь ӝӧк вылзэс син азе пуктыны шуг. Ӝӧк вылазы табере мурт шаерын будэтэм-лэсьтэм чай кузёяськыны ӧдъяз ке но, палэнысь лыктэм дуно кунооссэс, вашкала сямен ик, турын-куар чаен, ческыт сюкасен, аръянэн, аракыен, пӧсятэмен, мусурен утялтыны тыршо.

Шуравин, Аркадий Николаевич – вордскиз 1918-тӥ арын Водзи черкогуртын. Ужаз Вавож школаын математикая дышетӥсь луыса. 1945-тӥ арын пыриськиз Япониен ожмаськонэ.

Гедими́н (лат. Gedeminne, Gedeminnen, Gedeminni, Godeminnus, ог 1275(1275)-тӥ арын вордскиз, 1341-тӥ арын толсуре кулӥз) — Гедиминович династиез кылдытӥсь. 1316-тӥ арысен 1341-тӥ арозь Быдӟым литовский князь.

Кувейт – Шор Шунды ӝужан палысь кун. Солэн бускельёсыз: Сауд Аравия но Ирак. Кувейтын улӥсьёслэн лыдзы – 2 041 961 адями (2001), музъемезлэн быдӟалаез – 17 820 км². Кувейтлэн шоркарез – Кувейт.

Пиосмуртъёслэн дӥськутсы таӵе: дэрем, гожмо дэралэсь вурем штани (вӧсяськон штанизы тӧдьы дэралэсь луэ), тӧдьыё-пурысё сюрсо дэралэсь вурем дукес но паськыт кускерттон (диал.: пукран). Йыразы гын шляпа изьыяло вылэм. Малэсь но кыӵе тӥрлыкен та шляпаоссэс пӧрмыто вылэм, ӟеч гожъям Н. П. Гринкова, 1939-тӥ арын Кам сьӧр удмуртъёс доры экспедициен потам бераз.
Лиде́я, Лидейка (бел. Лідзея) — Белоруссиысь Гродно улосысь Лида ёросысь шур, усе Дитвае (Неманлэн бассейнэз). Шурлэн кузьдалаез - 31 иськем.

Ио́сиф Алекса́ндрович Бро́дский (вордскиз 1940-тӥ арын 24-тӥ мае Ленинградын, кулӥз 1996-тӥ арын 28-тӥ январе Нью-Йоркын, США) — ӟуч но американ кылбурчи, эссеист, драматург, берыктӥсь, 1987-тӥ арын литературая Нобель премилэн лауреатэз, 1991—тӥ-1992-тӥ аръёсы США-ысь поэт-лауреат. Тросгес кылбуръёсыз ӟуч кылын, нош эссеосыз - англи. XX даурысь одӥгез тодмоез кылбурчи.

Тодос дуннеын Риф Шакрисламовичез удмурт диалектъёсты эскерисен тодо. 2009-тӥ арын куартолэзе Р.Ш. Насибуллинлэн лабораториез поттэ трос томъем Удмурт кыллэн диалектологической атласэзлэсь нырысетӥ книгазэ. Кыкетӥез книга потэмын 2011 арын.

Воевостолэн бадӟымгес каръёсыз - Катовице, Ӵенстохова но Сосновец. Курсив повъятъёслэн центрзэс нош зӧк гожпусэт повъят эрикрадо каръёсты возьматъя.

Спирантес (лат. Spiranthes) – Орхидной будосъёс (Orchidaceae) семьяысь Евразилэн, Уйпал Африкалэн, Океанилэн но Америкалэн сяськаё будос. Дуннеын тодмо ог 20 пӧртэм.

Николай Носков вордскиз 12-тӥ толшоре 1956-тӥ арын Смоленск улосысь Гжатск карын. Атаез, Иван Александрович Носков, ужаз мясокомбинатын. Анаез, Екатерина Константиновна Носкова, доярка вал. Николай сяна, семьяын эшшо ныль нылпи вал.

Удмурт Элькун Кивалтэт (яке Удмурт Республикаысь Правительство) — Удмуртилэн быдэсъясь властезлэн вылӥ ёзэсэз. Правительстволэн уженыз кивалтэ премьер-министр — Кивалтэтлэн Тӧроез. Южтолэзьысен 2014 арысен Виктор Савельев та должностез возе.

13—15-тӥ гудырикошконэ 1986-тӥ аре швед Ореын ортчиз XIII Калыккуспо саам конференция. Конференция азьын вал конкурс, кудаз Астрид Бальлэн (Astrid Bahl), Норвегиысь суредасьлэн вариантэз лыдъямын луиз тужгес но умой. 14-тӥ гудырикошконэ 1986-тӥ аре саамъёслэн куншетсы вал нырысетӥ ӝутэмын, нош 15-тӥ гудырикошконэ юнматэмын.

«Узы-Боры» (англ. Uzý-Borý, Berry-Strawberry, , ӟуч Узы-Боры, Земляника-Клубника) — удмурт егитъёслы нырысетӥез комедия. Фильмлэн радъясьёсыз но уксёен юрттӥсьёсыз поляк пияшъёс Петр но Доминик Палганъёс.

Йӧскалык инкуазь парк пушкы пыртэмын 10 000 га, 7 531 га «Скадовское исследовательское лесоохотничье хозяйство» кун предприятилэн но 2 469 га Сьӧд зарезьысь Джарылгачской заливысь акваторилэн.

Выжыезъя ӟуч. 1952-тӥ арын йылпумъяз Казаньысь крезьгуръя консерваториез. 1953-тӥ-1956-тӥ аръёсы чеберлыкъя кивалтӥсь но дирижёр луыса ужаз УАССР-ысь кырӟанъя но эктонъя кун ансамбльын. 1956-тӥ-1974-тӥ аръёсы кивалтӥз Удмурт радиоысь хорен.

Сингапур 2010 (ӟуч. I Летние Юношеские Олимпийские игры, Летние Юношеские Олимпийские игры - 2010; англ. 2010 Summer Youth Olympics, фр. Jeux olympiques de la jeunesse d'été de 2010)

1776 — подводной лодкаен нырысетӥ атака: Америкаысь «Черепаха» подводной лодка Нью-Йорклэн гаваняз Британиысь «Ӧрӟи» флагман борды часовой бомбаез пуктыны дауртӥз.

Огазеяськонлэн валтӥсь ужан ӧръёсыз пусъемын 5 программной секторъёсын: дышетон, естественной тодосъёс, социальной но гуманитарной тодосъёс, лулчеберет, коммуникация но ивор.
Республика Албания – Европаысь кун. Солэн бускельёсыз: Черногория, Сербия, Македония но Греция. Албаниын улӥсьёслэн лыдзы – 3 582 205 адями (2003), музъемезлэн быдӟалаез – 28 748 км². Албанилэн шоркарез – Тирана.

Поль Мориа́ (Paul Mauriat) — быдэс дуннелы тодмо композитор, дирижёр но аранжировщик, Россиын тужгес тодмо француз крезьгурчи. Вордскемын Марсельын 1925 аре 4 мартэ крезьгурчиослэн семьяязы. Пинал дырысен ик вуоно крезьгур талантсэ синйылтыны луэ вал: ньыль аресысен Поль шудыны кутскиз фортепьяноен, соин ик солэн атаез ыстӥз егит Полез (солы дас арес гинэ вал соку) Марсельысь консерваторие. Консерваториез Поль азинлыко быдтӥз фортепиано классъя. Отын сое классической крезьгурлыгес дышетылӥзы ке но, ассэ сое ас бордаз трослы кыскиз джаз. 17 арес луыса Поль люка аслэсьтыз нырысетӥ орекстрзэ но та эшъёсыныз ӵош отӥ-татӥ ветлэ Франциетӥ. Кӧня ке дыр улыса, со тунсыкъяськыны кутскиз эстрада крезьгурен, гожтэ популярной крезьгуръёслы нырысетӥ аранжировкаоссэ.

Элькуновидение нырысьсэ ортчиз 2012-тӥ арын. Со Элькунмылэн но «Мынам Удмуртие» телерадиокомпанилэн вордӥськем нуналэзлы сӥзьыса концерт-ӵошатскон выллем ортчиз. Концертэ пыриськизы пӧртэм ӧръя кырӟанъёсын артистъёс: трос аръёс ӵоже кырӟась фольклор коллективъёс, егит артистъёс. Ваньмыз ӵошатсконэ пыриськиз 20 ёросысь коллективъёс но артистъёс. Кырӟасьёсты эрико жюри дунъяз — котькуд ёрослэсь одӥг представитель. Эшшо одӥг вормись пусйиськиз sms-куарасётонэн. Озьы ик нимысьтыз кузьымъёс — Бран Песянайёслэсь («Евровидение-2012» ӵошатсконэ пыриськисьёс) но Silent Woo Goore группалэсь («Пичи Калыкъёслэн Евровиденизы» ӵошатсконэ пыриськисьёс) сётӥськизы.

1923-тӥ арын Джалыргач шормуӵ пыртэмын вал «Аскания-Нова» заповедник пушкы. 1927-тӥ арын вал кылдытэмын Приморской заповедник 32 сюрс га быдӟалаен. Парклэн территорияяз пыризы: Джарылгач шормуӵ, Тендровской коса, Долгий, Орлов, Бабин, Смоленый но Джарылгачской заливлэн шундыпуксён палась акваториезлэн люкетэз. Нош собере со территорилэн заповедной статусэз вал быдтэмын. 1974-тӥ арын вал кылдытэмын Джарылгачской ботанической заказник, быдӟалаез — 300 га.

Тондираба (эст. Tondiraba) — Таллинн карысь Ласнамяэ ёросысь микрорайон. Татын улэ ньыль гинэ адями (2014). Микрорайонын интыясько бадӟым вузкарон центръёс — Lasnamäe keskus, Bauhaus, Tähesaju city.

Самсонов дуннеысь ӟечсэ, чеберзэ адӟыны но возьматыны тыршиз. Очеркъёсыз пыр со дыр, дунне, улон сярысь малпаськиз, сюлмаськиз, висиз. Вань мылкыдыныз, сюлмыныз вордӥськем шаерез, отысь калык борды бурмемын вал. Соин ик солэн гожъямъёсаз кужмо сюлэмлэн юн жугиськемез шодӥське.

Сарапул ним XVI даурысен тодмо луэ. 1596 аре калыкез лыдъян книгаын гожтэмын: «Кузон утемын, Кам шур йылынгес... Сарапулысь но Сиваысь чорыг кутыло». Кызьы адӟиськомы, ӵапак кар сярысь татын вераськон уг на мыны: Сарапул шуыса Кам шурлэн оглюкетэз нимамын, шӧдске.

Скафиглоттис (лат. Scaphyglottis) – Орхидной будосъёс (Orchidaceae) семьяысь Шор но Лымшор Америкалэн сяськаё будос. Дуннеын тодмо ог 60 пӧртэм.
1968 аре Мориалэн пластинкаез «L'amour est bleu» быдэс дуннеетӥ вӧлме, солэн тиражез 6 миллионлэсь экземпляр вылэм. Сое «зарни» шуиллям США-ын, Австриын, Канадаын, Аргентинаын, Мексикаын, Япониын, Бразилиын. Франциын со пластинка Бадӟым диск премиез утэм.

Куйбышев сюреслэн Удмуртиын пичи оглюкетэз гинэ вань. Со ортче Алнаш ёросын Татарстанлэн кунгожысеныз Алнаш станцилэн лымшор пумозяз. Та тямыс иськемъем оглюкетын станциос ӧвӧл, отын одӥг дугдылон инты гинэ вань — 236-тӥ км платформа (Асан совхоз-техникум дорын).

Али вакытлы устолык пои кыдёке кошкемын аспӧртэмлыко маори лулчеберетлэсь. Жонглёръёс полын быдесак кылдэмын пои субкультура, кудӥз пӧрмытиз пои бергатонэз хоббие, треннировкаосы яке шоуэ. Пои лыдъяське жонглированилэн одӥгез пӧртэмлыкез и пойстэръёс пуктӥсько жонглёръёсын, боды бергатӥсьёсын (стафферъёсын) но мукетъёсыныз артэ. Со сяна, пои пырэмын цирке но кырын театръёсы.

Каладения (лат. Caladenia) – Орхидной будосъёс (Orchidaceae) семьяысь Азилэн (Малайзия, Индонезия) но Океанилэн (Выль Каледония, Выль Зеландия, Австралия) сяськаё будос. Дуннеын тодмо ог 243 пӧртэм.

Аслаз дышетскисьёсыз пӧлысь С. Жуйковез со нимысьтыз висъяса вера вылэм, одӥгез визьмоез аспирант луэ шуыса. Соин но, оло, С. Жуйков Н. Маррлэн кылъёсты дышетон аспӧртэмлыко методологиезлэсь ӧз куштӥськы - удмурт кыл удысын вань ужъёссэ кылдытъяз дышетӥсезлэн ӵектэм "Кыл сярысь выль дышетон" шуон методэзъя.

Неме́ц кыл (нем. Deutsch (инф.), [ˈdɔʏtʃ]; deutsche Sprache) — немецъёслэн, австриецъёслэн, лихтенштейнецъёслэн но тросэзлэн швейцарецъёслэн вераськон кылзы, Германиысь, Австриысь, Лихтенштейнысь кун кыл, одӥгез кун кылыз Швейцарилэн, Люксембурглэн но Бельгилэн. Дуннеен одӥгез тужгес вӧлмем кыл луэ китай, араб, хинди, англи, испан, бенгальской, португальской, ӟуч но япон кылъёс бере. Немец кыл — Европейской союзлэн одӥгез ужан кылыз.

"Роберт Бош ГмбХ" огазеяськонлэн ог 92% уставной капиталысьтыз (со 1 200 миллион евро пала) мер ужлы висъяське. Бош семьялы кыле уставной капиталысь 8%-эз но 7% куараос.

Армян ССР (арм. Հայկական Սովետական Սոցիալիստական Հանրապետություն) - СССРысь республика. Шоркарез Ереван луэ. Бускельёсыз луо Иран, Турция, Грузин ССР но Азербайджан ССР.

1913-тӥ арысен — политической эмигрант. Бельгиысь, Франциысь, Великобританиысь большевистской группаослэн ужазы пыриське. 1917-1918-тӥ аръёсы эмъяськиз Швейцариын. 1918-тӥ арын Россие берытске.

Изгурт (ӟуч Каменное) — Завьял ёросысь бадӟым удмурт гурт, интыяськемын Сарапул тракт вӧзын Иж дорысь 15 иськемын. «Изгурт» муниципал кылдытэтлэн центрез.

Выль кен сюлык – кык кесэглэсь ньыль сэрго карыса вурем маке. Пужыезлэн инъетэз – тӧдьы вылтӥ дунне писпу пуктэмын. Музейлэн люкамъёсаз возисько 1030-тӥ арын Нылга (али Ува) ёросысь ваем сыӵе сюлыкъёс. Со выллемъёс 1980-тӥ арын шедьтэмын вал Алнаш ёросысь но Татарстанысь Агрыз ёросысь. Пужыез кизер-курень шортэн пуктэмын, пӧлаз кӧня ке мукет буёлооссэ ватсаса. Кузь тугъёсыз пӧлэстэм нап-горд буртчин шортлэсь пӧрмытэмын.
Нырысетӥез сельхозартель — «Луч» — кылдӥз 1920-тӥ арын. Коллективизация йылпумъяськиз 1937-тӥ арын. 1950-тӥ арозь ёросын ужаз-тыршиз 108 колхоз. Туннэ нуналлы кылемын на 20-ез гинэ. Фермер огазеяськонъёс кылдыны ӧдъязы 1991-тӥ арысен. Али дырлы татын ог 160 фермер-хозяйство.

Вуоно карлы Вознесенской черкогуртэз кылдытэмен инъет сётэмын вал. 1621 аре дозорной книга «Сарапул дурын Вознесенской черкогурт» сярысь вера. Берло ини Вознесенской черкогурт Сарапул нимо дворцовой слободае пӧрмиз. 1780 аре Екатерина II косэмъя Ватка наместичество кылдытэмен Сарапуллы кар статус сётэмын вал.

Журналлэн редакторъёсыз пӧртэм аръёсы вал М. А. Коновалов, М. П. Петров , Т. А. Архипов, С. А. Самсонов, А. Г. Шкляев но мукетъёсыз. 1994-тӥ арысен журнал оскемын П. В. Куликовлы. кылдэмгес вакытаз "Кенеш" удмурт гожъясьёслы эскерон инты выллем луиз. 1920-тӥ аръёсын одӥг номерын авторъёс кыӵе ке ужпумъя асьсэлэсь пӧртэм малпанъёссэс вераны быгатылӥзы. Бӧрысь журнал пыр ортчылӥзы удмурт литератураын классика луэм произведениос.

Удмуртиысь Алнаш, Грах, Можга, Кияса ёросъёсын но Татарстанысь Менделеевск, Агрыз ёросъёсын улӥсь нылкышноослэн гадь чеберманъёссылэн, Дэри но Пичи Пурга ёросъёсын ӵошатыса, туссы но нимзы ласянь ӧжытак пӧртэмез вань.

Кировын улӥзы гожъяськисьёс М. Е. Салтыков-Щедрин, А. С. Грин, суредасьёс В. М. и А. М. Васнецовёс, К. Э. Циолковский, эмчиос В. М. Бехтерев но А. Н. Бакулев, революционеръёс А. И. Герцен но С. Н. Халтурин

Шудон, зэмос но йырысь кутэм арбериосты, образъёсты кылдытыса, быдэстэ пӧртэм кулэлыкъёсты. Кылсярысь, умственной, нравственной, эстетической но мукет. Шудон юрттэ пиналлы валаны асьме дуннеез, дышетэ сое кыдёке адӟон вылысь, валаса ужаны, озьы ик шудон юрттэ вераськон, мылкыдэз усьтон, малпаськон но йырсазь удысъёсын. Шудон быгатэ паськыт кутӥськыны пиналъёсты дышетонын но соослы визь-нод сётонын. Шудонлэн типъёсыз, характеръёсыз, пуштросэз но вылтус ласянез герӟаськемын конкретной визь-нодысь ӝутэм ужпумъёсын, пиналъёслэсь арессэс, азинскемзэс но тунсыкъяськонзэс ужэ кутыса.

7-тӥ классозь Еленалэн удмурт кылын но литератураен дышетӥсь луэмез потылӥз. Нош 9-тӥ классын та малпанэз воштӥськиз. Удмурт кыллы но литературалы дышетӥсез Е.Т.Багратионова гожъяськыны мылкыд сётӥз, анай кылэз ярятыны дышетӥз. Школазэ быдтэм бераз нылаш пыриз УдГУ-ысь филологияя факультетэ. Гожъяскон мылкыдыз уката пуромиз. Елена Виноградова шуэ, солы, пе, кылбурет удысэ сюрес "Дась лу!" газет усьтӥз. Отын со вакытэ Герман Ходырев ужаз. Дано кылбурчи гожтэтъёсаз котьку лӧпкытъялляз:"Йырдэ эн ошы - гожъя! Сэзьгес кариськы!". Перозэ волятыны озьы ик юрттӥз университетын ужась удмурт литературно-творческой кружок, кудӥныз кивалтӥз Д.А.Яшин.

Наговицын, Александр Никифорович (1909—1952) – поэт, журналист. Тодмо «Лыкты одно ик» веросэныз но «Туктым» поэмаеныз. Гожъяськиз Эрик, Очко Санко псевдонимъёсын. Сое токма шорысь янгыше уськытӥзы но ыбизы.

Linux (Ли́нукс) — Unix-выллем операци системаос пӧлысь огезлэн ядроез. Линукс ядроез уже кутӥсь тужгес тодмо дистрибутивъёс: Debian, Fedora, Mandriva, OpenSUSE, Ubuntu
Театрын ужакуз, кылдытӥз нырысетӥ удмурт крезьгуро «Камит Усманов» драма, «Сюан» крезьгуро комедия. Аслаз произведениосаз Николай Греховодов пыртэ удмурт кырӟанъёсты но крезьгуръёсты. Аслэсьтыз удмурт фольклор пумысен малпанъёссэ гожтӥз «Музыкальная культура Удмуртии» сборнике. Со вакытэ ик тодон-валан сётӥз Ижысь крезьгуръя училищеын но крезьгуръя школаын.

Григорий Карпович Перевозчиков – Якшур гуртысь шаерчи, трос аръёс ӵоже ужаз удмурт кылъя но литературая дышетӥсь луыса. Дэри ёросысь сӥё-дано адями.

Шунды пуксён пал пужым яке Гаитиысь пужым (лат. Pinus occidentalis) – Pinaceae семьяысь Гаити шормуӵын будӥсь пужым. Ӝуждалаез ог 20-30 м, модослэн диаметрез 1 м.

Сьӧд лулпу яке Клей лулпу (лат. Alnus glutinosa) — Betulaceae семьяысь Европаын но Турциын будӥсь лулпу. Ӝуждалаез ог 35 м, модослэн диаметрез 90 см. Сьӧд лулпулэн курез пеймыт-бусӥр, пиналгесъёсызлэн пеймыт-пурысь, йылысьтыз куаръёсыз выемчатой.

Генрих Перевощиков — туала удмурт литератураысь одӥгез валтӥсь прозаик. Ас мытэм удыссэ со ӝыны даур пала ини «гыре». 1977-тӥ арын Генрих Перевощиков пыре Писательёслэн Союзазы. Та арын ик со поттэ «Йыбыртты музъемлы» книгазэ, кудӥз луиз тетралогилэн нырысетӥ люкетэз. «Йыбыртты музъемлы» тетралогия борды кутсконлэн одӥгез мугез таӵе но вал: 1970-тӥ аръёсы Россиысь калыкъёслэсь литературазэс дунъянын одӥг «гожтымтэ курон» кузёяськиз: вань-а отын (ӟуч литератураын сямен!) бадӟым жанрен гожтэм ужъёс. Вань ке, умой, ӧвӧл ке, литература быдэ вуымтэгес на кадь.

1863 — Владимир Афанасьевич Обручев, академик, геолог но географ, «Плутония» но «Земля Санникова» научно-фантастической романъёслэн авторзы.

Куншетын но пишто горд-тӧдьы-сьӧд буёлъёс. Куншетлэн шораз интыям солярной пус юнме шорысь ӧвӧл, со калыкез уте шуг-секытъёслэсь, шугадӟонъёслэсь. Куншетлэн кылдытӥсэз (авторез) Юрий Лобанов. Удмурт Элькунлэн (Республикалэн) кунгурез (кункрезез) гожтэмын кык кун кылын: удмурт но ӟуч кылын. Удмуртсэ гожтӥз тодосчи Т. Г. Владыкина, ӟучсэ - история тодосъя (наукаосъя) кандидат А. А. Шепталин. Гурзэ гожтӥзы Герман но Александр Корепановъёс.

Juniperus thurifera (лат. Juniperus thurifera ) – Cupressaceae семьяысь шунды пуксён пал Mediterranean region-ын будӥсь сусыпу. Ӝуждалаез ог 6-20 м, модослэн диаметрез 2 м.

Ваньмон дыръя А. П. Горяинов спортэн, уката ик футболэн эшъяське. Футболэз со яратэ пинал дырысен ик, ас вакытаз «Газовик-Газпром» команда понна шудыса, ветеранъёс пӧлын Удмуртилэн чемпионэз вал. Яратэ инкуазез, чорыганэз, пӧйшуранэз.

Владимир Галактионович Короленко — ӟуч писатель, публицист, журналист, калыкез югдытӥсь. Вордӥськемын 15-тӥ (27-тӥ) июле 1853-тӥ арын, Украинаысь Житомир городын. Эксэй кивалтон аръёсы но, Россиын Граждан ож мыныку но, В. Г. Короленко висъяськиз адямилыко луэменыз, калыклэсь правооссэ утьыны тыршеменыз. Эксэй радлык пумысен лек мылкыдыз понна репрессиос улэ сюрылэмын.

Али «Удмурт дунне» газет потэ А3 форматэн арняяз 3 пол. Шергес пото «Берекет» но «Герд» («Удмурт кенеш» огазеяськонлэн газетэз) нимо ватсанъёс. Газетлэн огъя тиражез — 10 сюрс пала. Газет вӧлме подпиская Удмуртие, Татарстанэ, Башкортостанэ.
«Чакара» кыллэсь этимологизэ эскерид ке, со — гурезь, кудӥз ӧте калыкъёсты огазе люкаськыны, пуш дуннеез чылкытатыны, валче кутӥськыса кырӟаны, сюлэмез устыны. Чакара гурезь ачиз сылэ куинь гуртъёс куспын Большой Качак — Малый Качак Чиндэр, Чишмэ- Кугэрчин, кудъёсыз интыяськемын Башкортостанысь Калтасы ёросын. Котькудӥз та гуртъёсын ортчытъяло арлы быдэ вӧсьёс. Пӧртэм гурезьёслэн топонимической нимъёссы, Башкортостанысь Чакара (Малый качак гурт), Четкер (Кургаково гурт), Удмуртиысь Чекер, Чакар, Чекерйыл (Курег гурт), горно-лыжной база «Чекерил», ваньзылэн соослэн одӥг кадь этимологизы. Ваньдэсты соосты нош герӟало Урал Гурезьёс. Татын ик потэмын удмурт фамилия — Четкарев.

Силезия воеводство (пол. Województwo śląskie [vɔjɛˈvuʦtfɔ ˈɕlɔɰ̃sce]) - Польшаысь воеводство. Со интыяськемын Польшалэн лымшор люкетаз. Центрез Катовице луэ. Бускельёсыз луо Пичипольша воеводство, Дун-чылкыт Кирос воеводство, Луӟ воеводство, Ополе воеводство, Чехия но Словакия. Та воеводствоын Польшалэн бадӟымгес агломерация вань - Вылысь Силезия агломерация.

1922-тӥ арын Цветаева Берлинэ улыны выже, собере — Чехие, собере выльысь Берлинэ. 1925-тӥ арын Георгий пиез вордске. 1928-тӥ арын кылбуръёсын «После России» бичетэз потэ, но кылбуран поэтессаез кунгож сьӧрын тодмо уг кары. Отын умойгес лыдӟизы солэсь прозазэ.

Муско метрополитен (ӟуч Московский метрополитен) — Муско улосысь Муско карысь метрополитен. Кылдытэмын 1935-тӥ арын. Со СССР-ын нырысетӥ метрополитен вал. Кивалтӥсез — Беседин Иван Сергеевич.

Интыяськемын Индийской океанысь Комор шормуӵъёс вылын, Мозамбик проливын, уйпал Мадагаскар но уйпал Мозамбик куспын. Территориезлэн быдӟалаез — 1862 км². Коморъёсын 806 153 адями улэ. Шоркарез — Морони.

Солэн йылыз интыяськемын Киров улослэн Уни ёросаз. Шур бызе Сьӧлта ёрослэн но Сюмси ёрослэн музъемъёстӥзы уйпалысен лымшорлань. Усе Калмез шуре. Кузьдалаез — 52 иськем.

Пётр Захаров гожъяське пӧртэм жанръёсын. 1991 но 1992 аръёсы печатласькиз «Инӟарекъян» но «Интыл» книгаосын. 1993 аре удмурт драмтеатр пуктэ солэсь кылбурен гожтэм «Эбга» эпической трагедизэ. 1994 аре удмурт драмтеатр возьматӥз сое Финляндиын, калыккуспо финно-угор фестивальын. Та постановка туж кельшиз финн учкисьёслы. Финн газетъёс Пётр Захаровез ӵошатылизы Шекспирен но Лёнротэн. Со аре ик «Инвожо» журналлэн 9-тӥ номераз нырысьсэ Удмуртиынын печатлаз этнофутуризм сярысь статья. Со луиз Удмуртиысь этнофутуризмлэн кутсконэз.

Abies amabilis (лат. Abies amabilis) – Pinaceae семьяысь Канадаын (Британ Колумбия) но Америкалэн Огазеяськем Штатъёсаз (Аляска, Вашингтон, Калифорния, Орегон) будӥсь ньылпу. Ӝуждалаез ог 30–45 м, модослэн диаметрез 1.2 м.

Будапешт – Венгрилэн шоркарез, Пешт меделэн центрез. Шаерлэн политической, культурной, промышленной, вузкаронъя но транспортъя центрез. Улӥсьёсыз – ог 1.7 миллион адями. Будапешт кылдӥз 1873 аре, Дунай шурлэн бур ярдураз кыллӥсь Будаез но Обудаез паллян ярдурысь Пештэн огазеяськем бере. Туала Будапештлэн 23 ёросъёсыз вань. Будапешт – туж чебер город, учкымон интыосыз пӧлысь Парламент юртэз, Сеченьи выжез, святой Стефанлэсь черксэ вераны луысал.
Лымшор удмуртъёслэсь дӥськутсэс нулло вал туала Удмурт Элькунысь Алнаш, Дэри, Грах, Пичи Пурга, Кияса, Можга, Кизнер ёросъёсын, Татарстанысь Агрыз, Бавлы, Кукмор, Менделеевск, Балтаси, Мамадыш ёросъёсын, Марий Элысь Мари-Турек ёросын, Башкортостанысь Ермекеево, Татышлы, Янаул, Калтасы, Бураево, Кушнаренково, Балтач ёросъёсын, Киров улосвылысь Малмыж ёросын но Пермь музъем вылысь Куеда ёросын улӥсьёс.

Куйбышев чугун сюрес (ӟуч Куйбышевская железная дорога) — чугун сюрес компания, РЖД ОАО-лэн филиалэз, чугун сюрес инфраструктураен кивалтэ Рязань, Тамбов, Пенза, Ульяновск, Самара, Оренбург, Челябинск улосъёсын но Удмуртиын, Мордовиын, Башкортостанын, Татарстанын.

Псевдованиль (лат. Pseudovanilla) – Орхидной будосъёс (Orchidaceae) семьяысь Азилэн но Австралилэн сяськаё будос. Дуннеын тодмо ог 8 пӧртэм.

Журналлэн кылдон сюресаз пытьы кельтӥз Удмуртиысь культура удысысь дано ужась Никвлад Самсонов. Со луиз журналлэн нырысетӥ редакторез. Солэн кичӧлтэмезъя удмурт егитъёс понна нырысьсэ потыны ӧдъяз яркыт журнал. Бӧрысь журналэн кема аръёс ӵоже кивалтӥз Удмуртиысь калык писатель Егор Загребин. Туннэ журналлэсь редакцизэ валтэ Пётр Захаров.

Ватка шурлэн паллян ярдураз сылэ но шур кузя 20 искем кыстӥське. Ижлэсь 287 иськемлы но Мусколэсь 896 иськемлы палэнын интыяськемын. 2010-тӥ арын ортчытэм Россиысь калыкез лыдъян-чотанъя Кировын 474 сюрс адями улэ.

Бульбофиллюм (лат. Bulbophyllum) – Орхидной будосъёс (Orchidaceae) семьяысь Азилэн но Америкалэн сяськаё будос. Дуннеын тодмо ог 1803 пӧртэм.

Pinus balfouriana (лат. Pinus balfouriana) – Pinaceae семьяысь Америкалэн Огазеяськем Штатъёсаз будӥсь пужым. Ӝуждалаез ог 10–20 м, модослэн диаметрез 2 м.

Солэн йылыз интыяськемын Красногорск ёросын Ефремово гурт дорын. Шур бызе Красногорск ёрослэн но Балезино ёрослэн музъемъёстӥзы. Усе Чупчие. Кузьдалаез — 45 иськем.

Хейростилис (лат. Cheirostylis) – Орхидной будосъёс (Orchidaceae) семьяысь Африкалэн, Азилэн но Америкалэн сяськаё будос. Дуннеын тодмо ог 53 пӧртэм.

Гродно кар — Гродно улослэн административной центрез но тужгес бадӟымез город. Со сылэ Неман шур вылын. Гроднолэн вашкала люкетаз, Неманлэн бур палаз, интыясько 2 замокъёс, лулчеберет удысысь уно юртъёс.

Василий Ванюшев басьтӥськиз югдытӥсьлэсь Г. Верещагинлэсь творчествозэ эскерон борды. Туннэ нуналлы солы сӥзем 9 книгаез потӥз ини. Озьы ик палэнэ ӧз кельты удмурт писательёсты но — Кузебай Гердэз, Кедра Митреез, Михаил Петровез, Михаил Коноваловез но мукетъёссэ.

Карын Городын ог дасо школаос вань, 3 дышетон ужъюртъёс учреждениос — Можга педколледж (1922), Ветеринария колледж (1929), Медучилище (1933), 2 ПТУ, музей, 5 лулчеберетъя культурая юрт, «Спутник» киноюрт но мукет.

Пӧртэмъяське ньыль часлы Гринвич дырлэсь (UTC+4) но азьбасьтэ Муско дырез одӥг часлы (MSK+1). Самара дыръя Удмуртия но Самара, Саратов, Ульяновск, Астрахань улосъёс уло-выло.

Пётр Павлович Данилов — «Айкай» театрлэн директорез но суредась-пуктӥсез. Удмурт Республикалэн Кун премилэн лауреатэз, искусстволэн Дано ужасез. Удмуртилэн культурая министрез воштӥсь.
2000-тӥ арысен гинэ республикалэн Конституцияз воштонъёс пыртыса гинэ, Татарстан формально Россиысь субъект луыны кутскиз (фактъёс ласянь нош со, независимостьсэ ялэм бераз но, Россиен люкиськыны быгатымтэ).

Во́лга-Урал регион (Ура́ло-Пово́лжье) — Россилэн гуманитарной географиысьтыз валатон. Наукаын но культура удысын ужасьёс озьы ӵемысь шуо Россилэсь оглюкетсэ, кудаз пыро Волга но Кам доры, Урал гурезьёс азе интыяськем Россия Федерациысь субъектъёс. Соос пӧлы ӵемгес пырто Удмуртиез, Татариез, Башкириез, Чувашиез, Марий Элэз, Мордовиез, Киров улосэз но куд-ог бускель улосъёсты.

Семён Александрович Самсонов 1931-тӥ арын 1-тӥ куарусёнэ Пичи Пурга ёросысь Тыло (Сырьезшур) гуртын вордӥськиз. 1952-тӥ арын Можгаысь фельдшеръёсты дасясь школаез, 1956-тӥ арын Ижкарысь пединститутэз, 1967-тӥ арын Москваысь А. М. Горький нимо литинститутысь курсъёсты йылпумъяз.

1923 — Михаил Танич, Россиысь кылбурчи, кырӟанъёслэн авторзы («Чёрный кот», «Ну, что тебе сказать про Сахалин», «Погода в доме» но мукетъёсыз), Россиысь калык артист.

Юпик кылъёс яке Шунды пуксён пал Эскимос кылъёс — Эскимос-алеут кылъёс семьяысь эскимос кылъёс группаязы пырись кыл sub-группа. Мукет группа инуит кылъёс. Россиысь но Америкалэн Огазеяськем Штатъёсысьтыз (Аляска) кылъёс. Вераськисьёсыз ог 15 000 адями. Алфавитъёсыз латиница но кириллица.

Город-герой нимын нырысетӥосыз пӧлын 1945-тӥ арын 1-тӥ мае пусъемын вал Ленинград, Сталинград, Севастополь но Одесса. Бӧрысь, 1961-тӥ арын 21-тӥ июне, отчы йылтӥзы Киевез.

«Эш-Тэрэк» и «Кикы нош весь силе но силе» трагедиосыз понна 2001-тӥ арын сётэмын Удмурт Элькунлэн кун премиез. Калыкылы туж ярало Загребинлэн комедиосыз. Кылсярысь «Эн кушты монэ, туганэ» пьесаез пуктэмын Чувашиысь К. Иванов нимо театрын. Егор Загребинлэн произведениосыз берыктэмын ӟуч, чуваш, пор, мордва но мукет финн-угор кылъёсы.

В ближайшее время будет объявлен Вики марафон среди википедий Поволжья. Башкирская, мокшанская, эрзянская и марийская википедии будут писать на своих языках статьи о соседних республиках. У вас есть возможность внести свои предложения в список статей, репрезентирующий Удмуртию. Список людей, событий, брендов, фактов, культурных явлений и тд.

Удмуртская правда — республикаысьтымы огъя югдурез возьматӥсь газет. Потэ ӟуч кылын. Газетлэн учредительёсыз Удмурт Республикаысь Кун Кенеш но Правительство.

Муско сярысь гожтыса кельтэмын 1147-тӥ арын. Озьы ке но та интыын калык со дырлэсь азьвыл но улӥз: куд-ог тодосчиос лыдъямъя, соос отчы интыяськиллям 5 сюрс арлэсь азьлогес. Но тросэз, валамон, таӵе веранэн соглаш уг луо. Куд-ог тодосчиослэн верамзыя, Муско кыл кылдэмын кык люкетлэсь: моск - вашкала славян кылысь кремень шуэмез возьматэ, ков - пегӟыны. Озьыен, «Москва» возьматӥз из сьӧры пегӟон инты шуэмез. Бӧрысь та кылэн нимамын вал город шортӥ ортчись шур но.

К. А. Ложкинлэн тужгес но яркыт ужез — И. Гавриловлэн ужезъя 1931-тӥ арын пуктэм «Вало ӧр куашетэ» постановка. Со бордысен ӧсъёссэ вӧлъяз драмая Удмурт театр. 1933-тӥ арын К. Ложкин басьтӥське Н. В. Гогольлэсь «Ревизор» ужзэ сцена вылын пуктон борды. Со бере бӧрсьысь бӧрсе кылдо таӵе ужъёсыз:
Василий Евдокимович Садовников – драматург. Тужгес но тодмо произведениосыз: «Тыло вӧсь», «Туганай но Зара», «Пань-пань-котэм нянь», «Меӵ ярдурын». Вордћськемын Туймыйыл гуртын.

1917-тӥ арын, дышетсконзэ йылпумъямез бере, Борисовез келяло Минской фронтэ. Отысь госпитальын эмъясь луыса ужа, дурбасьтэ большевикъёс пала. Совето властез кылдытонэ мыло-кыдо пыриське. 1918-тӥ арын ожмаське Украинаын, со арын ик бертэ дораз. Отын сое быръё Алабго уездлэн исполкомысьтыз депутатъёслэн кенешсылэн тӧрое. Алабгоын большевикъёслэсь ячейказэс кылдытэ.

Кык полъем дуннелэн кубок этапъёсаз вормӥсьез: 30 км масс-старт видъя 2010-тӥ/2011-тӥ аръёсын но 15 км масс-старт видъя «Тур де ски» этапын 2012-тӥ/2013-тӥ аръёсын. Ванкуверын ортчем Олимпи шудонъёсы пыриськиз. Тужгес но умой результатэз 8-тӥ инты.

1859-тӥ арын лыдъян-чотан ортчытэм бере тодмо луэм: со вакытэ Алнашын 62 коркан 187 воргорон но 238 кышномурт улэм. 1897-тӥ арын черкогуртын 804 мурт улӥсез кылдэм ини. Татын кык пызь изон вукозы вылэм.

Куамынэтӥ аръёсы, массовой репрессиос дыръя, С. Жуйковлэн туж азинлыко мынӥсь ужез уриськем: йыр вадьсаз сьӧд пилемъёслэсь вотсаськыны кутскемзэс шӧдыса, Семён Жуйков Удмуртиысь лушкемак гинэ воксёлы кошконо луэм. Нырысь-валысь со ужам Шор Азиысь вылӥ дышетсконниосын: Алма-атаысь Казах кун университетын, Семипалатинскысь кун педагогияя институтын, бӧрысьгес - Ульяновск улосысь Мелеккес педагогия институтын но Воронеж улосысь Россошанск дышетӥсьёслэн институтазы. Республикаысьтымы кошкемез бере удмурт кыллы сӟзем ужъёсыз ӧз ни поталэ, тросгес дырзэ висъяз, вылды, ӟуч кылэз но солэсь пӧртэм диалектъёссэ дышетонлы. Л. С. Христолюбовалэн гожъямезъя, со пыр-поч эскерем Ульяновск улосысь Николо-Черемшанск ёросысь ӟучъёслэсь говоръёссэс но Донысь диалектъёсты.

Гурт хозяйствоын ужало 24 процентэз улӥсьёс - ог 1 сюрс 300 адями. Йӧл кыскон но нянь будэтонын тырше 8 гурт предприятие. Со сяна, уно йӧл но сӥль потто нимаз ужбергатӥсьёслэн хозяйствооссы.

Кузьма Алексеевич Ложкин 1952-тӥ арын пусъемын УАССР-ысь искусство удысысь дано ужась нимын, 1958-тӥ арын со луиз РСФСР-лэн калык артистэз. 1946-тӥ арын пусъемын «Данъян пус» орденэн, нош 1958-тӥ арын — Горд Знамя орденэн.

Сюмси ёросын ӟеч азинскемын промышленность. Ужа нюлэс дасянъя Сюрек леспромхоз, гыбед (торф) поттонъя Орловское огазеяськон, Сюрес лэсьтонъя управление, нянь пыжонъя, йӧллэсь сиё-юон лэсьтонъя заводъёс. Сюмси районын гурт удысэн вырись 24 пала предприятие. Будэто ю нянь, етӥн. Ёрос пыр ортче Ижевск-Ува-Кильмезь чугун сюрес. Культура Сюмси ёросын ужа 25 школа (1999-тӥ арлы), озьы ик Искусстоосъя 2 школа, 20 нылпи сад, 4 поликлиника но 200 муртлы чаклам 4 эмъяськонни, культурая 16 юрт, 17 библиотека. Ёросын 1932-тӥ арысен потэ "Знамя" ёрос газет.
Дышетскиз Дебёс ёросысь неполной шор ёзо школаын. Собере дышетскыны пыриз Глазовысь педагогической техникуме, нош куштӥз атаез кулэмез бере. Быдтӥз краткосрочной курсъёсты Якшур-Бӧдья черкогуртын. 1934—1938 быдтӥз Удмуртской пединститутлэсь вечерней отделениез. 1933-тӥ арысен журналист луыса ужаны кутскиз удмурт газетъёсын «Ижевская правда», «Молодой большевик», «Будь готов». 1940-тӥ арын кошке Совето армие но Быдӟым атыкай ож дыръя шеде Иж гарнизонэ. 1944-тӥ арын луэ Удмурт гожъяськисьёслэн союзазы тӧро луэ, кытын со ужа 1950-тӥ арозь. Афанасий Васильевич Лужанинлэн кылбуран куараез юнмаз Быдӟым Атыкай ож аръёсы но, собере но. Вордӥськем музъемез утёнлы, калык куспын эшъяськыса улонэз юнматонлы сӥзем кылбуръёсыз но поэмаосыз ӟырдыт мылкыдзэс туннэ но ӧз ыштэ. Лыдӟисьёслы тужгес тодмо луиз Граждан Ож вакытэз возьматӥсь «Осотовецъёс» поэмаез. Жингрес кырӟанъёс луыса, калыке паськыт вӧлмизы «Бусъёсын шобырскизы» «Насьток но Исьток» кылбуръёсыз. Эшъёсыз, тодмоосыз Лужанин сярысь ӵем дыръя тазьы шуылозы вал: «Удмурт Крылов!» Зэм но ӟуч кылбурчи музэн ик, асьме литератураын со котькинлэсь трос устоесь басняос кылдытӥз но та жанрез вылӥе ӝутӥз. Кылбурчи синазькыл кариз ужаны люкетӥсь азьтэмъёсты, вылтӥяськисьёсты сереме уськытӥз йыртэмасьёсты, юисьёсты. Гожтэм ужъёсыз асьмеды бордазы кыско, сюлмаськыто, малпаськыто но пальпотто. 35 ар творческой деятельностяз Лужанин удмурт кылын 9 кылбуръёсын сборникъёс поттӥз. Афанасий Лужанин вал берыктӥсь. Со берыктӥз Пушкинлэсь, Гогольлэсь, Некрасовлэсь, Горькийлэсь, Мицкевичлэсь произведениоссэс. Солэн литературной но мер ужъёсыз понна солы сётэмын «Знак Почёта» орден, медальёс, но Почётной Грамотаос Удмурт Вылӥ Кенеш Президиумлэсь.

Яр гурт нырысьсэ пусъемын 1836-тӥ арын — Ватка губерниысь Глазов уездысь Укан волосте пырись гуртъёс пӧлын. 1901-тӥ арын пуктэмын Ватка-Пермь чугун сюрес — со ортчиз Яр гурт пыр. 1938-тӥ арын 11-тӥ сентябре Яр гурт кар типъем посёлоклы пӧрмытэмын. Нимызлэн кытысь потэмез тодмо ӧвӧл: М. Г. Атамановлэн малпамезъя, ненец кылысь, пе, потэ, но со чик шонер ӧвӧл, малы ке шуоно, ненецъёс но, мукет самоди выжыос но Ватка-Кам музъем вылын ноку улӥллямтэ.

Выл дӥськутсы – дэралэсь, пустоллэсь, урдэглэсь вурем сукман*, дукес но бадӟым дукес; ыж кулэсь вуремез – тулуп*. Бадӟым дукессэс но тулупсэс воргоронъёс дӥсяло вал сӥзьыл но толалтэ кезьыт куазен, кузь сюрес вылэ потыкузы.

Людвиг черк (нем. Ludwigskirche) — Саарбрюккенысь тужгес тодмоез евангелической черк, карлэн (городлэн) тодметпусэз (символэз), лэсьтэмын барокко стилья. Интыяське Саарбрюккенлэн Вашкала Саарбрюккен ёросаз.

Ла́твиысь университе́т (латв. Latvijas Universitāte) — самой бадӟым но вуж университет Латвиын: кылдытэмын 1919 арын; отын дышетске 28 сюрс студент. Интыяськемын Ригаын.

Пичи Пурга черкогуртын ӟеч радъямын экономика удыс. Ушъямон тыршо «Пичи Пургаысь МСО», «Пичи Пургаысь сельлесхоз», озьы ик «Агропромэнерго» но «Потребкооператив» огазеяськонъёслэн Пичи Пургаысь ёзъёссы. Черкогуртын вань кирпич шуккон, йӧллэсь сиён поттон но пластмасслэсь арбериос лэсьтон заводъёс.

Вордӥськиз Астрахань городысь заводын ужасьёслэн семьяязы. Ужан сюрессэ кутскиз кочегар луыса. Бӧрысь пароходысь механиклэн юрттӥсез луыса ужаз на.
Газет гожъя Удмуртиысь но Россиысь югдур, политика, культура, дышетон, гурт удыс, национальной ужпумъёс сярысь. Бадӟым саклык висъя шаерез гажан мылкыд пыӵатонлы, артэ улӥсь калыкъёсын тупаса улонлы, аслэсьтыд кылдэ но культурадэ утёнлы-азинтонлы. Арнялы быдэ потэ «Шӧкыч» — сатираен но юморен бам. Нылкышноос котьку возьмало «Наталь» бамез. Со сяна толэзьлы быдэ пото: «Тазалык», «Кузё», «Егитъёс»… Редакция мыло-кыдо ужа авторъёсын.

Елена Марковна Виноградова вордскемын 1967-тӥ арын 27-тӥ толшоре Алнаш ёросысь Елкибаево (Актэмыр) гуртын. Дышетскиз шор ёзо Байтэрек школаын. Пичи дырыеныз ик гожъяськон удысэн тунсыкъяське. Кызьы шуэ ачиз гожъяськись, нырысь кылбуръёссэ со гожтӥз ини 3-тӥ классын дышетскыкуз но ыстӥз "Дась лу!" газетэ. Кылбурез газет бамын ӧз поты. Покчи авторлэн мылкыдыз куашкам вал но, эшъёсыз кутскем ужезлэсь куштӥськыны ӧз лэзе. 8-тӥ классын дышетскыкуз, школаязы ветло "Алнаш колхозник" газетысь ужасьёс, соос пуромытӥзы ныллэсь мылкыдзэ. Гожъямъёссэ выльысь но выльысь ыстылӥз газетъёсы, соосты табере печатлаллязы ни "Советской Удмуртиын" но. Атаез туж шумпотэ вал, нылыз гожъяське шуыса. Газетлэсь котькуд номерзэ чидатэк возьмалляз.

Utkuhiksalik (инуит Utkuhiksalingmiutitut [кыл]; англи кылын Utkuhiksalik subdialect, Utkuhikhalik, Gjoa Haven dialect). Нунавутлэн ᐅᖅᓱᖅᑑᖅ (Uqsuqtuuq/Gjoa Haven) но ᖃᒪᓂ‛ᑐᐊᖅ Qamani'tuaq (Baker Lake) каръёсын. Калыкъёсыз: (?) Ahagmiut, (?) Hanningařuqmiut, (?) Ilivilermiut, Ugyulingmiut, Qeqertarmiut, Utkuhiksalingmiut (англи кылын Utkuhiksalik proper)

Солэн йылыз интыяськемын Красногорск ёросын Захватай гуртлы матын. Шур бызе Красногорск ёрослэн но Балезино ёрослэн музъемъёстӥзы. Усе Чупчие. Кузьдалаез — 34 иськем.

Ликиангысь кыз (лат. Picea likiangensis) – Pinaceae семьяысь Бутанын но лымшор — шунды пуксён пал Китайын будӥсь кыз. Ӝуждалаез ог 50 м, модослэн диаметрез 25 дециметр.

Juniperus drupacea (лат. Juniperus drupacea ) – Cupressaceae семьяысь Турциын, Ливанын, шунды пуксён пал Сириынын но лымшор Грециынын будӥсь сусыпу. Ӝуждалаез ог 10-25 м, модослэн диаметрез 1-2 м.

Солэн кивалтэмез улсын Кузебай Гердлэн творчествоез математической методэн эскеремын вал. Пумозяз ӝоген вуттэмын луоз удмурт филологиын нырысетӥ Частотной словарь.

Вордӥськиз 1962 аре 5 апреле Завьял ёросысь Выль Казьмас (Новая Казмаска) гуртын. Дышетскиз Удмурт кун университетын но Москваысь литературая институтын.

Руандаысь районъёс яке Акарере (руанда кылын Uturere tw’u Rwanda ; англ. Districts of Rwanda ; фр. Districts du Rwanda) — Руандаын тодмо ог 30 район (uturere [pl] / akarere [sg]).

Солэн бускельёсыз — Алжир но Ӝытпал Сахара. Территориезлэн быдӟалаез — 446 550 км² (Ӝытпал Сахара ӵошен — 710 850 км²). Мароккоын 33 миллионлэсь ятыр адями улэ. Шоркарез — Рабат.

Новосибирск улос — Россия Федерацияысь субъект, Сибирской федеральной округе пыре. Бускель улосъёсыз — Казахстан, Алтай шаер, Кемерово, Томск но Омск улосъёс. Шоркарез — Новосибирск.

1968—1973-тӥ аръёсы Москваысь Щепкин нимо вылӥ театральной дышетсконниын тодон-валан бичаз. 1979-тӥ арын А. В. Луначарский нимо вылӥ режиссёр курсъёсты йылпумъяз (ГИТИС).
Потыны кутскиз 1915-тӥ арын Вятской губерниысь губернаторез Андрей Чернявский лэземъя потӥз нырысетӥез удмурт газет — «Войнаысь ивор» («Военный вестник»). Ӵапак со газет потэм дырысен ик кутскиз «Удмурт дуннелэн» историез.

2005-тӥ арын журналын ялӥзы тужгес яркыт фантастика яке эротика пуштросо верослы конкурс. Со дырысен журналлэн бамъёсаз, оглом быдэс удмурт литератураын но, кылдӥз фэнтези жанр.

Воршудлы виркисьто вал нянен, мильымен, тылобурдоосын но пӧйшуръёсын. Виркисьтонэз сутыса сёто вал куалалэн тыласьконаз. Отын малпало воршуд улэ шуыса. Озьы ик одӥг коркаысь мукетаз коркае улыны кошко ке вал, куалаысь пеньзэ сьӧразы басьто вал.

Замок шонертэм квадратлы укша. Солэн тужгес бадӟымез борддорезлэн - уйпалэзлэн - кузьдалаез - 93,5 м. Лымшор борддорез - тужгес вакчиез - 80 м. Шундыпуксёнэз кыстӥське 84 м, шундыӝужанэз - 83,5 м.

Виктор Любич — Удмуртиысь тодмо журналист, публицист. Вордӥськемын Ижын, шор ёзо школаез йылпумъяса, дышетскыны пыриз Удмурт кун университетысь историяя факультетэ. Огвакытэ дышетскиз Удмурт Республикаысь Культерая, печатья но иворъёсъя министрлэн воштӥсеныз Владимир Злобинэн, истоирия наукаосъя докторен Галина Никитинаен. Тунсыкъяськиз но дипломзэ гожтӥз туала историяя. 1977-тӥ арын Виктор Любич йылпумъяз, ужаны интыяськиз Ижысь одӥгаз школае. Отын кӧня ке тыршемез бере, выжиз журналистикае. Со ноку ӧз кышкалля аслэсьтыз малпанъёссэ шара усьтыны, мылкыдзэ вераны. Кема тыршиз «Аргументы и факты в Ижевске» газетын. Виктор Любич пыриськиз «Номенклатура» книгаез гожтонэ. Отысь люкетъёссэ дасязы на Удмурт Республикаысь таӵе тодмо публицистъёс: Андрей Васильев, Александр Зайцев, Кузьма Куликов, Сергей Глухов но Василий Шаталов. Та книгаын бадӟым саклык висъямын властьлэсь шекъёссэ шараянлы, историысь учыръёслы.

Казах ССР (каз. Қазақ Советтiк Социалистiк Республикасы) — СССР-ысь республика. Шоркарез Алма-Ата луэ. Бускельёсыз луо Китай, Киргиз ССР, Узбек ССР, Туркмен ССР но РСФСР.

Бре́ст кре́пость (белор. Брэсцкая крэпасць, крепость Брест-Литовск) — Белоруссиысь Брест карысь крепость, интыяське Мухавец шур Шундыпуксён Буге усён вадесын.

Александра Ивановна Перевощикова (29 октябрь (11 ноябрь) 1905-тӥ ар — 6 декабрь 1995-тӥ ар) — врач-педиатр, РСФСР-ысь дано эмъясь, нырысетӥ удмурт нылкышно-профессор.

Василий Михайловичлэн ужъёсыз берыктэмын мари, бигер, чуваш кылъёсы. 1993-тӥ арын со юрттӥз поттыны удмурт литературалы сӥзем антологиез чуваш кылын — «Салам, Шупашкар!», «Содружество» (1995). Ванюшевлэн кылбур чуръёсыз печатласькизы «Литературная газета», «Литературная Россия» газетъёсын, «Дружба народов», «Урал», «Волга», «Театральная жизнь», «Луч» журналъёсын, «Удмуртский юмор», «Встреча друзей», «Между Волгой и Уралом», «Побратимы», «Вдохновение», «Отражение» альманахъёсын.

Сёрег гурт Сегедэн огазеямын вал 1973 аре. Али дырозь со туж тодмо луэ гыльсяська поттонэн. Котькуд гужем Сёрегын ортчыто Гыльсяська фестиваль.

Германилэн бускельёсыз луо: уйпалан - Дания, шундыӝужан палан - Польша но Чехия, лымшорын - Австрия но Швейцария, Франция, Люксембург, Бельгия но Нидерланд - шундыпуксёнын.